Den 17-årige, grønlandske dreng, der i maj 2007 voldtog og dræbte 85-årige Gerda Møller, siger under dagens retsmøde i Aalborg, at han fortryder, hvad han har gjort. Efter voldtægten og drabet kunne den 17-årige ikke sove, fordi han var ked af det. - Jeg var ked af det, fordi jeg vidste, at det var forkert, det jeg havde gjort. Jeg kan ikke forstå, hvordan jeg kunne have gjort det, sagde den 17-årige til dagens retsmøde, der er i gang netop nu. Ville ringe til Grønland Den 17-årige forklarer, at han var på drabsdagen var ked af det og ville ringe til Grønland. Men det havde han ikke taletid til. Derfor gik han ind i Gerda Møllers lejlighed for at låne telefonen. Her blev den dengang 15-årige dreng "sur på det hele," fortæller Tv2/Nords udsendte i retten i Aalborg. Se med i Tv2/Nords middagsudsendelse klokken 12.10 for seneste nyt.

Referat:
Gerda Møllers drabsmand angrer sin handling i retten.